Ak nemožno sťahovať alebo aktualizovať žiadne aplikácie vrátane bezplatných a zobrazí sa správa o fakturácii alebo platbe, prečítajte si, ako postupovať.
Ak chcete aplikácie aktualizovať, môžete to urobiť manuálne alebo zapnúť automatické aktualizácie. Ak sa však aplikácia neaktualizuje alebo sa preruší jej sťahovanie, vyskúšajte tieto kroky:
Pripojte sa k Wi-Fi
Ak používate mobilné dáta alebo Wi-Fi a máte problémy s aplikáciou, skúste sa pripojiť k inej Wi-Fi sieti. Prečítajte si, ako sa pripojiť k Wi-Fi v zariadení so systémom iOS alebo iPadOS, v Macu alebo v hodinkách Apple Watch.
Wi-Fi pripojenie môžete overiť napríklad tak, že skúsite streamovať video z internetu a skontrolujete, či sa načítava dostatočne rýchlo. So žiadosťou o ďalšiu pomoc sa môžete obrátiť aj na svojho poskytovateľa internetu.
Pozastavte alebo obnovte sťahovanie aplikácie
Po zatlačení ikony aplikácie na ploche sa môžu zobraziť možnosti Pokračovať v sťahovaní, Pozastaviť sťahovanie alebo Zrušiť sťahovanie. Ak je sťahovanie aplikácie pozastavené, klepnite na položku Pokračovať v sťahovaní. Ak je zaseknuté, klepnite na položku Pozastaviť sťahovanie, znova zatlačte na ikonu aplikácie a klepnite na položku Pokračovať v sťahovaní.
Reštartujte zariadenie
Ak sa aplikácia zobrazuje na ploche, ale je neaktívna (sivá) alebo má bielu mriežku so sivými čiarami, nevymažte ju. Reštartujte zariadenie, potom prejdite do obchodu App Store a znovu ju stiahnite. Prečítajte si, ako reštartovať zariadenie so systémom iOS či iPadOS, hodinky Apple Watch alebo Apple TV.
Ak aplikáciu vymažete, môžete prísť o jej obsah.
Získanie ďalšej pomoci
Ak máte s aplikáciami v zariadení naďalej problémy, kontaktujte podporu spoločnosti Apple.